सीएमओ डा. एचएस दानू ने शनिवार को एसीएमओ की टीम को नगर में झोलाछाप क्लीनिकों के खिलाफ सख्त कार्रवाई करने के निर्देश दिए। टीम ने मोहल्ला साठा में राज क्लीनिक, बंगाल क्लीनिक, लता क्लीनिक, जनता क्लीनिक, सलीम क्लीनिक, धर्मेंद्र क्लीनिक आदि का औचक निरीक्षण किया। इस दौरान क्लीनिकों पर काफी अनियमितताएं मिलीं। सीएमओ डा. एचएस दानू ने बताया कि क्लीनिकों का पंजीकरण विभाग में दर्ज नहीं है। क्लीनिक संचालक बिना डिग्री के क्लीनिक चलाते पाए गए। क्लीनिक बंद कराए गए। इसके बाद भी क्लीनिक खुले तो संचालकों पर एफआईआर दर्ज की जाएगी।